CELEX: 32002D0359
Language: lt
Date: 1021248000000
Title: 2002 m. gegužės 13 d. Komisijos sprendimas dėl statybos produktų atitikties atestavimo tvarkos, susijusios su produktais, besiliečiančiais su žmonėms vartoti skirtu vandeniu, pagal Tarybos direktyvos 89/106/EEB 20 straipsnio 2 dalį (pranešta dokumentu Nr. C (2002) 1417)Tekstas svarbus EEE.

Svarbus teisinis pranešimas

|

32002D0359

Oficialusis leidinys L 127 , 14/05/2002 p. 0016 - 0018

		Komisijos Sprendimas2002 m. gegužės 13 d.dėl statybos produktų atitikties atestavimo tvarkos, susijusios su produktais, besiliečiančiais su žmonėms vartoti skirtu vandeniu, pagal Tarybos direktyvos 89/106/EEB 20 straipsnio 2 dalį(pranešta dokumentu Nr. C (2002) 1417)(tekstas svarbus EEE)(2002/359/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1988 m. gruodžio 21 d. Tarybos direktyvą 89/106/EEB dėl valstybių narių įstatymų ir kitų teisės aktų, susijusių su statybos produktais, derinimo [1] su pakeitimais, padarytais Direktyva 93/68/EEB [2], ypač į jos 13 straipsnio 4 dalį,kadangi:(1) Reikalaujama, kad Komisija produktų atitikties atestavimui pasirinktų vieną iš dviejų tvarkų, nurodytų Direktyvos 89/106/EEB 13 straipsnio 3 dalyje, kuri būtų "mažiausiai sudėtinga ir saugos reikalavimus atitinkanti galima tvarka"; kadangi tai reiškia, kad būtina nuspręsti, ar konkrečiam produktui ar produktų grupei yra būtina gamyklos produkcijos kontrolės sistema, už kurią atsako gamintojas, ir kuri būtų pakankama sąlyga atitikčiai atestuoti, ar dėl priežasčių, susijusių su atitiktimi 13 straipsnio 4 dalyje minėtiems kriterijams, būtinas patvirtintos sertifikavimo įstaigos įsikišimas.(2) 13 straipsnio 4 dalis reikalauja, kad taip nustatyta tvarka turi būti nurodyta įgaliojimuose ir techninėse specifikacijose; kadangi todėl pageidautina apibrėžti produktų ar produktų grupės sąvoką taip, kaip ji vartojama įgaliojimuose ir techninėse specifikacijose.(3) 13 straipsnio 3 dalyje nurodytos dvi tvarkos rūšys yra išsamiai apibūdintos Direktyvos 89/106/EEB III priede; kadangi todėl yra būtina aiškiai apibrėžti metodus, kuriuos taikant šios dvi tvarkos rūšys turi būti įgyvendintos pagal III priedą kiekvienam produktui ar produktų grupei, kadangi III priede pirmenybė teikiama tam tikroms sistemoms.(4) 13 straipsnio 3 dalies a punkte nurodyta tvarka atitinka pirmojoje galimybėje nurodytas sistemas be nuolatinės priežiūros, III priedo 2 dalies ii punkte nurodytas antrąją ir trečiąją galimybes, o 13 straipsnio 3 dalies b punkte nurodyta tvarka atitinka III priedo 2 dalies i punkte nurodytas sistemas bei III priedo 2 dalies ii punkto pirmąją galimybę su nuolatine priežiūra.(5) Šiame sprendime numatytos priemonės atitinka Statybos nuolatinio komiteto nuomonę,PRIĖMĖ ŠĮ SPRENDIMĄ:1 straipsnisI priede nurodytų produktų atitiktis atestuojama taikant tvarką, pagal kurią be gamintojo naudojamos gamyklos produkcijos kontrolės sistemos, patvirtinta sertifikavimo įstaiga dalyvauja atestuojant ar prižiūrint produkcijos kontrolę ar patį produktą.2 straipsnisAtitikties atestavimo tvarka, kaip nurodyta II priede, yra nurodoma Direktyvos 89/106/EB 4 straipsnyje minimuose įgaliojimuose ir techninėse specifikacijose.3 straipsnisŠis sprendimas skirtas valstybėms narėms.Priimta Briuselyje, 2002 m. gegužės 13 d.Komisijos varduErkki LiikanenKomisijos narys[1] OL L 40, 1989 2 11, p. 12.[2] OL L 220, 1993 8 30, p. 1.--------------------------------------------------I PRIEDASVamzdynų rinkiniai ir saugyklų sistemos, vamzdžiai, cisternos, vožtuvai, čiaupai, siurbliai, vandens skaitikliai, apsaugos ir saugos įtaisai, armatūra, klijai, movos, movų sandarikliai, tarpikliai, membranos, dervos, dangos, įskaitant aptaisus, tepimo priemonės ir tepalai, besiliečiantys su žmonėms vartoti skirtu vandeniu.--------------------------------------------------II PRIEDASATITIKTIES ATESTACIJAToliau nurodytam (-iems) produktui (-ams) ir jų paskirčiai CEN, Cenelec ir EOTA prašoma atitinkamose techninėse specifikacijose, nurodytose Direktyvos 89/106/EEB 4 straipsnyje, apibrėžti tokias atitikties atestavimo sistemas:1 + sistema: žr : Direktyvos 89/106/EEB III priedo 2 dalies i punktą, su pavyzdžių auditu ir tyrimu.Produktas (-ai) | Paskirtis | Lygis (-iai) arba klasė (-ės) | Atitikties atestavimo sistema (-os) |Rinkiniai (vamzdynai ir saugyklų sistemos)VamzdžiaiCisternosVožtuvai, čiaupai, siurbliai, vandens skaitikliai, apsaugos ir saugos įtaisaiArmatūra, klijai, movos, movų sandarikliai, tarpikliaiMembranos, dervosDangosTepimo priemonės ir tepalai | Naudojami įrenginiuose, skirtuose žmonėms vartoti skirtam vandeniui tiekti, paskirstyti ir laikyti, iki vartotojų čiaupų, juos įskaitant | __ | 1 + |--------------------------------------------------